stanford-oval/wikipedia huggingface dataset:
פורמוזה ההולנדית
היסטוריה > 1664–1668: כיבוש ג'ילונג והמשך הלחימה

אחרי שגורשו מטאיוואן, ההולנדים חברו לשושלת צ'ינג בסין נגד ממלכת טונגנינג החדשה בטאיוואן, ששאפה להשיב את שושלת מינג לשלטון בסין כולה. אחרי מספר קרבות, ב-1664 ההולנדים הצליחו להשתלט על המבצר בג'ילונג. כוח ששלח ג'נג ג'ינג, שליט הממלכה החדשה, לא הצליח לנצח את ההולנדים, והם המשיכו להחזיק במבצר עד 1668, כשהתנגדות אבורג'ינים וחוסר הצלחה בהשתלטות על כל נקודה אחרת באי, שכנעו את ההולנדים לנטוש סופית את טאיוואן.
ההחלטה לעזוב את ג'ילונג התקבלה אף על פי שבשנת 1664, 26% מרווחי חברת הודו המזרחית ההולנדית הגיעו משם.
ב-1665 הצליח צי של ממלכת טונגנינג להביס צי משותף של שושלת צ'ינג והולנד. באותה שנה ההולנדים בזזו שרידים מקודשים ורצחו נזירים אחרי שתקפו מתחם בודהיסטי באיי ג'ושאן.
הצי בפיקודו של ג'נג ג'ינג הוציא להורג 34 מלחים והטביע עוד 8 מלחים הולנדים, אחרי שבזז, ארב והטביע את ספינת הסוחר ההולנדית קויילנברג ב-1672 בצפון מזרח טאיוואן. 21 מלחים הצליחו להימלט ליפן. הספינה הייתה במסע מנגסאקי לבטאוויה.
ממשל

ההולנדים טענו לבעלות על כל האי, אך בגלל חוסר הנגישות של רכס ההרים המרכזי תחום השליטה שלהם הוגבל למישור החוף המערבי בתוספת כיסים מבודדים בחוף המזרחי. שטח זה נכבש בין 1624 ל-1642, כשרוב הכפרים נדרשו להישבע אמונים להולנד, ולאחר מכן נותרו לרוב לבדם ללא פיקוח הולנדי משמעותי.
בדרך כלל, ההכרה בעליונות ההולנדית הייתה על ידי הבאת מנחה בדמות צמח מקומי קטן (אגוז או קוקוס) שגדל על אדמת הכפר או העיר ולהביאו למושל בטקס שסימל את הענקת האדמה. לאחר מכן, היה המושל מעניק גלימה ומטה למנהיג הכפר, כסמל לתפקיד וכן את דגל וילם הראשון, נסיך אורנז' כדי שיוצג בכפר.
ממשל > מושל פורמוזה

מושל פורמוזה מונה על ידי המושל הכללי של הודו המזרחית ההולנדית שישב בג'קרטה של ימינו. המושל הוסמך לחוקק, לגבות מיסים, לנהל מלחמות ולחתום על שלום בשם הולנד.
כדי לנהל את המושבה, הוא נעזר במועצת טאי-יואן, ונשיא המועצה היה השני בחשיבותו אחרי המושל, ונועד להחליפו במקרה של נבצרות. מעון המושל היה בפורט זילנדיה. לאורך שנות השלטון ההולנדי היו 12 מושלים.
כלכלה

מפעל טאי-יואן (קודות המסחר של חברת הודו המזרחית ההולנדית) היה אמור להפוך לשני ברווחיותו עבור החברה, אחרי נקודות המסחר בדג'ימה/היראדו. עם זאת, במציאות לקחו למושבה 22 שנים כדי להתחיל להרוויח. ההולנדים הצליחו להפוך את המרחב לאזור סחר משולש בינם לבין הסינים והיפנים, יחד עם ניצול משאבי הטבע שבאי. במהלך תקופת השלטון ההולנדי בוצעו גם הניסיונות הראשונים בהיסטוריה לפתחו כלכלית.
כלכלה > מסחר

הכוונה המקורית בהקמת המבצר בזילנדיה הייתה ליצור בסיס למסחר עם סין ויפן ולהפריע לסחר הפורטוגלי והספרדי באזור. לאחר שהוקם המבצר, הבינו ההולנדים את הפוטנציאל הגדול של עורות אייל סיקה הפורמוזני. העורות היו בשימוש אצל היפנים שהשתמשו בהם לייצור שריון לסמוראים וחלקים אחרים נמכרו אצל הסינים שנעזרו בהם עבור בשר וצרכים רפואיים. ההולנדים שילמו לאבורג'ינים כדי שיצודו את האיילים וניסו לעמוד בביקוש, אולם עד מהרה החלו האיילים להיעלם, מה שגרם לאבורג'ינים לבנות שיטות חדשות להישרדות. למרות סכנת ההכחדה, המין שומר בשבי ומאוחר יותר הצליחו להחזירו לטבע. ב-1638 ייצאו ההולנדים 151,400 עורות איילים ליפן, ואף על פי שמספר האיילים ירד, הם עדיין הצליחו לייצא 50–80 אלף עורות מדי שנה.
פריט ייצוא אחר היה התה, שגידולו התרחב אחרי שהסינים שהתיישבו באי החלו לגדלו על אדמות שלא התאימו לגידול אורז. בנוסף, גם גידול קנה הסוכר צמח. אף על פי שקנה סוכר גדל בטאיוואן זמן רב קודם לכן, המקומיים לא הצליחו לייצר ממנו גרגירי סוכר. המהגרים הסינים שהגיעו הצליחו להציג טכניקה חדשה והפכו אותו לפריט הייצוא החשוב ביותר, והוא היה רווחי יותר מזה שגדל בג'אווה. כחצי מיליון ק"ג סוכר יוצאו לפרס מטאיוואן ב-1645. בשנת 1658, יוצרו באי כ-2.9 מיליון ק"ג סוכר. פריט ייצוא נוסף היה הגופרית שנאספה בג'ילונג ובטמסוי.
טאיוואן, בדגש על מחוז טאי-יואן, הייתה למרכז חשוב ברשתות הסחר במזרח אסיה. מוצרים מיפן, פוג'יין, וייטנאם, תאילנד ואינדונזיה נשלחו לטאיוואן ומשם לשאר העולם.
כלכלה > חקלאות

ההולנדים נעזרו בסינים כדי לגדל קני סוכר ואורז, שחלקם יוצאו למקומות רחוקים כמו פרס. הניסיונות לעודד את האבורג'ינים לזנוח את הציד ולאמץ אורח חיים יושבני וחקלאי עלו בתוהו, משתי סיבות "ראשית, לפי חלוקת העבודה המגדרית המסורתית, זו [חקלאות] עבודתה של האישה; שנית, זאת עבודה קשה ומונוטונית".
על כן, נאלצו ההולנדים להביא פועלים מסין, מה שיצר את ההגירה ההמונית הסינית הראשונה לטאיוואן, ולפי ההערכות, 50–60 אלף סינים היגרו לטאיוואן ב-38 שנות השלטון ההולנדי. את המהגרים משכה התנועה החופשית לאי, לרוב על ספינות הולנדיות, וכן כלים כמו גרזן וזרעים שחולקו כהתחלה למי שהיו מוכנים להגיע. בתמורה, לקחו ההולנדים 10% מהיבול למיסים.
כלכלה > מיסים

אחרי שביססו את שלטונם בטאיוואן, ההולנדים מיהרו להטיל מיסים על כל המוצרים בייבוא ובייצוא. אף על פי שאין תיעוד לגובה המיסים שנאספו, סביר להניח שההולנדים הרוויחו הרבה מהמיסים שהטילו על הסוחרים הסינים והיפנים. הדבר גרם לתקרית בין הולנד ליפן שיצרה את אירוע המדה יאהי ב-1628.
צורה אחרת של מיסים הייתה מס הצבעה על כל מי שלא הולנדי ומעל גיל 6. יחד עם מדיניות מגבילה על שכירת קרקע וסחיטות שונות, המס היה לסיבה למרידות ב-1640 וב-1652.
ההולנדים הטילו מס גם על ציד. הם מכרו רישיונות לחפירת מלכודות ב-15 ריאל לחודש, ורישיון לכידה עמד על ריאל נוסף. במהלך עונת הציד 1638–1639, הרוויחו ההולנדים כמעט 2,000 ריאל מהציד בלבד. לדיג לעומת זאת לא היו רישיונות, אבל הוא היה מחויב במס.
דמוגרפיה

לפני שההולנדים הגיעו לטאיוואן, האי היה מאוכלס בידי אבורג'ינים טאיוואנים, עם אוסטרונזי של ציידים-לקטים שהתמחה גם בחקלאות מסוג חתוך ושרוף(אנ'). לא ניתן לדעת מה המספר המדויק של האבורג'ינים שהתגוררו בטאיוואן ערב הגעת ההולנדים. גם בשיא כוחם בטאיוואן, חלקים רבים מהאי לא נשלטו על ידי ההולנדים, כך שכל נתון שנאסף היה חלקי בלבד.
דמוגרפיה > אתניות

האוכלוסייה בטאיוואן הורכבה משלוש קבוצות מרכזיות: אבורג'ינים, מהגרים הולנדים וסינים. הייתה גם קבוצה של ספרדים בצפון האי בין 1626–1642. לעיתים הייתה באי גם קבוצה של שודדי ים יפנים–קוריאנים שנקראו ווקאו שפעלו בחופים מחוץ להישג ידם של ההולנדים.
דמוגרפיה > אתניות > אבורג'ינים

האבורג'ינים התגוררו בטאיוואן במשך אלפי שנים. המפקד הראשון באי, שנערך ב-1650, העריך את מספרם בין 64 ל-68 אלף תושבים שהיו הרוב האתני באי. הם חיו בכפרים באוכלוסיות שנעו בין כמה מאות ל-2,000 בכפרים הגדולים ביותר, והיו ביניהם קבוצות שונות בעלות שפות שונות שלא תמיד היו מובנות ביניהן.
דמוגרפיה > אתניות > הולנדים

ההולנדים היו בתחילה בעיקר חיילים בצירוף עבדים ופועלים אחרים מהמושבות ההולנדיות באזור, במיוחד מאזור ג'קרטה. מספר החיילים באי השתנה בהתאם לצורך וגדל מ-180 חיילים עם הפלישה לאי ל-1,800 ערב פלישת קושינגה. היו באי גם מספר אנשי צוות נוספים כמו סוחרים, מיסיונרים ומורים. גם עבדים הובאו לאי, בעיקר מטעם אנשים חשובים.
לאחר גירוש ההולנדים מטאיוואן ניצלו הסינים את הנשים ההולנדיות למטרות מיניות. במהלך המצור על מבצר זילנדיה נלקחו נשים וילדים בשבי. המיסיונר ההולנדי אנטוניוס המברוק, שתיים מבנותיו ואשתו נלקחו בשבי. הוא נשלח למבצר בדרישה שישכנע אותו להיכנע, שם שתיים מבנותיו האחרות היו. הוא עודד את המבצר להמשיך ולהילחם והבטיח שהחיילים הסינים רעבים ומורדים ככל שעובר הזמן. הוא הוצא להורג כשחזר למחנה הסיני, וקושינגה לקח את בתו של המברוק לפילגש, והיא תוארה כ"עלמה מתוקה ונעימה מאוד". כמו כן, הופצה שמועה לפיה ההולנדים מעודדים את הילידים להרוג סינים, מה שגרר נקמה מצד קושינגה שהוציא להורג המוני אסירים הולנדים, ביניהם נשים וילדים. מי ששרדו נמכרו לאחר מכן לעבדות. יתר הנשים חולקו בין המפקדים, שלקחו אותן לפילגשים. ביומן המבצר ההולנדי נכתב כי "הטובות ביותר נשמרו למפקדים, ולאחר מכן נמכרו לחיילים הפשוטים. מאושרת מי שנפלה בחלקו של אדם לא נשוי, ובכך נמנעה מהטרדות מצד הנשים הסיניות הקנאיות לבעליהן".
מאפיינים כמו שיער אדמוני בקרב תושבי דרום טאיוואן הם תוצר של הקשר בין הנשים ההולנדיות לסינים. הנשים שנלקחו לעבדות ולפילגשים לא שוחררו אף פעם. ב-1684 דווח שחלקן עדיין חיו בשבי. סוחר הולנדי ניסה לפעול כדי לשחרר אותן במשא ומתן עם בנו של קושינגה, אך ללא הצלחה. קיימים דיווחים הולנדים על לקיחת הנשים בשבי.
דמוגרפיה > אתניות > האן

כבר בעת הגעת ההולנדים לטאיוואן הייתה באי רשת של סוחרים סינים שקנו מוצרים שונים (בייחוד מוצרי איילים) מהילידים. לפי ההערכות חיו באי 1,000–1,500 סוחרים, כמעט כולם גברים, שרובם שהו בטאיוואן רק במהלך עונת הסחר.
החל מ-1640 ההולנדים עודדו הגירה סינית משמעותית לאי והציעו תחבורה וכלי עבודה למהגרים. ההערכות שנוגעות למספר המהגרים הן בעלות טווח רחב, ויש שמעריכים שמספרם נע בין 10,000–15,000 במקרה הנמוך ו-50–60 אלף לפי ההערכות הגבוהות.
דמוגרפיה > אתניות > אחרים

ההולנדים הביאו למושבה עבדים מווייטנאם ומפמפנג שבג'אווה, וב-1643 החלו להציע לאבורג'ינים תגמולים אם יתפסו את העבדים שברחו מהם. 18 עבדים היו מעורבים בהתקפה הולנדית על תושבי טאמלקאו, יחד עם 110 סינים ו-225 חיילים הולנדים ב-11 בינואר 1642.
המקומיים תחת השלטון ההולנדי > רקע

טרם הגעת ההולנדים, תושבי טאיוואן חיו בשבטים נפרדים ושונים זה מזה; למרות בריתות זמניות, מנהגים חקלאיים דומים ונישואי תערובת, השבטים הפגינו הבדלים משמעותיים ביניהם. השבטים היו חשדניים כלפי הזרים החדשים שהגיעו.
תהליך ההשתלטות ההולנדית על האי כלל טבח של ילידים באי לאמאי ב-1642, ולאחריו השבטים נאלצו להיכנע לשלטון ההולנדי ולעבוד עבורו. לפי מסמכים מ-1650, המתיישבים שלטו על 315 כפרים ובהם אוכלוסייה של 68,600 תושבים, כמחצית מתושבי האי.
המקומיים תחת השלטון ההולנדי > דת

אחד מעמודי התווך של התקופה הקולוניאלית ההולנדית היה המרת הילידים לנצרות. מתיאור המיסיונרים הראשונים, הדת הילידית הייתה אנימיסטית ובמקרה אחד הונהגה על ידי כוהנים בשם "איניב".
המקומיים גם עסקו בפעילויות שונות שההולנדים תפסו כחטא או כלא תרבותיות, כולל הפלות חובה לנשים מתחת לגיל 37, ניאוף, אי שמירת השבת הנוצרית ועירום. הברית החדשה תורגמה לשפות האבורג'ינים והועברה בין השבטים. זהו המקרה המתועד הראשון של כניסת הנצרות לטאיוואן.
המקומיים תחת השלטון ההולנדי > חינוך

המיסיונרים היו אחראים גם על הקמת בתי ספר בכפרים שבשליטת הולנד כדי ללמד לצד הדת קרוא וכתוב. טרם הקולוניאליזם ההולנדי לא נעשה שימוש בכתיבה, וההולנדים העבירו את השפות הפורמוזניות ליטון. זהו התיעוד הראשון בהיסטוריה לשפה כתובה בטאיוואן.
נעשו מספר ניסיונות ללמד ילדים מקומיים את השפה ההולנדית, אך הם נזנחו במהרה אחרי שנכשלו. מנגד, לפחות פורמוזני אחד קיבל השכלה בהולנד ונטמע באוכלוסייה ההולנדית.
המקומיים תחת השלטון ההולנדי > טכנולוגיה

המגוון הייחודי של משאבים למסחר כמו עורות ובשר איילים, קני סוכר ואורז יצרו שוק רווחי מאוד עבור הולנד. תיעוד מאת המושל ההולנדי קבע כי "טאיוואן הייתה נמל מסחר מצוין, שמאפשר להרוויח 100% על הסחורה". הילידים בטאיוואן היו עובדי כפיים שכישוריהם נוצלו לטובת יצירת רווחים מהמשאבים באי.
בנוסף, ההולנדים העבירו את האי לחקלאות מתקדמת יותר. הילידים למדו להשתמש שיטות מערביות לניהול היבולים שהשתמשו בטכנולוגיות בנות קיימא ויעילות יותר. כלים נוספים שהוכנסו לאי הם הבארות וכן הובאו שוורים ובקר.
המקומיים תחת השלטון ההולנדי > צבא

האבורג'ינים בטאיוואן היו חלק חשוב בשמירה על סביבה יציבה וניהול סכסוכים במהלך המחצית השנייה של השלטון ההולנדי. המתיישבים ההולנדים העסיקו לעיתים קרובות אבורג'ינים משבטים סמוכים כחיילים כדי להגדיל את מספרם במהירות במהלך מרידות והתקוממויות.
עם זאת, השבטים שהיו בעלי ברית נגד הסינים פנו נגד ההולנדים במצור על פורט זילנדיה ותמכו בקושינגה, אחרי שהציע להם חנינה. הם המשיכו לפעול נגד ההולנדים והוציאו רבים להורג, אחרים השחיתו את ספרי הלימוד הנוצריים וחיסלו מתיישבים אירופאים.
אחרי פירוק המושבה

המורשת ההולנדית בטאיוואן גלויה בטאינאן, והמבצר בפורט זילנדיה שומר. הבניין של חברת הודו המזרחית ההולנדית בטמסוי, שנקרא פורט אנטוניו, שימש את הקונסוליה הבריטית עד שבריטניה ניתקה את היחסים עם טאיוואן לטובת הכרה בסין.
חלק מהמדיניות ההולנדית שימש כבסיס לראשית הסחר הבינלאומי המודרני בטאיוואן. ניתן לייחס את תחילת המסחר והכלכלה העכשווית באי לתשתיות שהניחו ההולנדים בתקופת שלטונם.
עם זאת, התוצאה המשמעותית ביותר של המושבה היא ההגירה הגדולה של סינים לאי, שהפכו עם השנים לרוב. בנוסף, ההולנדים יצרו קשר עם שני העמים ואפשרו תקשורת ביניהם שלא התקיימה קודם לכן.
קרצ'ה

| --- | --- |
סמל קרצ'הסמל קרצ'ה

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת ציגאנד
 שטח:  43.69 קמ"ר
 אוכלוסייה:  ‏
  ‑ בכפר:  1,567 (1 בינואר 2024)
 קואורדינטות:  48°18′38″N 21°47′50″E﻿ / ﻿48.3105°N 21.797261111111°E﻿ / 48.3105; 21.797261111111 
 אזור זמן:  UTC +1
 http://karcsa.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קרצ'ה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קרצ'ה  he tabBackground:;tabBorder:#aaa;defaultTab:0;
 
קרצ'ה (בהונגרית: Karcsa) הוא כפר במחוז בורשוד-אבאוי-זמפלן שבצפון מזרח הונגריה.
בקרצ'ה התגוררו מעט יהודים.
| שנה | כמות יהודים | כלל האוכלוסייה |
| --- | --- | --- |
| 1840 | 13 |  |
| 1880 | 44 | 966 |
| 1910 | 55 |  |
| 1920 | 46 |  |
| 1930 | 48 |  |
| 1941 | 43 | 2,435 |
קיודו

| --- | --- |
 
 ארץ מקור:  יפן יפן
 מייסד:  הונדה טושיזאנה
 התפתחה מ:  קיו ג'וטסו
קיוּדוֹ (ביפנית: 弓道, ברומאג'י: kyūdō - "קיוּ" - קשת, "דוֹ" - דרך) היא אמנות קליעה בחץ וקשת יפנית, אחת מאמנויות הלחימה היפניות המודרניות (גנדאי בודו). בקיודו המתאמן לרוב שואף להגיע להתפתחות רוחנית תוך כדי אימון בקשת, כאשר האימון מתמקד בתהליך נכון ומאוזן של ירייה, ולא בפגיעה במטרה.
קיודו צמח מתוך "קיוּ ג'וּטסוּ" (Kyūjutsu) אמנות הלחימה בקשת המסורתית, והחל להחליפה לאחר התחלת השימוש בנשק חם ביפן במאה ה-16. היום כחצי מיליון בני אדם מתאמנים בקיודו[דרוש מקור].
צורת האימון

בקיודו קיימות אסכולות וסגנונות אימון רבות, וצורת האימון יכולה להיות שונה גם בין דוג'ו לדוג'ו. בדרך כלל האימון מתחיל בישיבת סֶיזָה, ישיבה יפנית מסורתית, לרוב מלווה במדיטצית מוֹקוּסוֹ. באסכולות מסוימות, לאחר הסזה מבצע המתאמן מספר תנועות ירייה ללא החץ, כדי להגמיש את השרירים ולבדוק את תקינות הקשת. לאחר מכן, הוא יורה במטרת קש מיוחדת, הנקראת מַקִיוַארַה, אשר מוצבת במרחק של כ-2 מטר (אורך הקשת המשוחררת) מהיורה.
לאחר יריות החימום, המתאמן יכול לעבור לירי במטרה הנקראת מַטוֹ. קוטרה של מטו הוא כ-36 סנטימטר, והיא ממוקמת במרחק 28 מטר מהיורה. מרחק זה יכול להתקצר בחצי או ברבע בהתאם לרמה של המתאמן. בדרך כלל המתאמן יבצע שתי יריות בישיבה לפני שיעבור לירי בעמידה.
הקשת וציוד נוסף

הקשת היפנית, יוּמִי, ארוכה מהיורה, אורכה מעל שני מטרים ויכול להגיע אף לשני מטרים וחצי. מסורתית, יומי עשויה במבוק, עץ ועור, אך מתאמנים רבים, במיוחד מתאמנים מתחילים, משתמשים בקשתות העשויים חומרים סינתטיים, היות שקשת במבוק יקרה יותר ורגישה לתנאי מזג אוויר קיצונים. אורך היוּמִי תלוי באורך הדריכה של המתאמן, המושפע מגובהו.
החץ היפני עשוי במבוק ומעוטר בנוצות. בעבר, נהגו להשתמש בנוצות עיט ונץ; היום החצים מעוטרים בנוצות תרנגולי הודו וברבורים. מבדילים בין שני מיני חצים: הָאיָה, חצי זכר, המסתובבים בכיוון השעון במעופם, ואוֹטוֹיַה, חצי נקבה המסתובבים נגד כיוון השעון.
מתאמן בקיודו לובש כפפת עור על יד ימין, הנקראת יוּגַקֵה. לכפפה זו בדרך-כלל שלוש או ארבע אצבעות בהתאם למשקל הדריכה של הקשת – לרוב משתמשים בכפפת שלוש אצבעות עם קשתות עם משקל דריכה עד 20 קילוגרם ובכפפת 4 אצבעות לקשתות עם משקל דריכה של יותר מ-20 קילוגרם. קיימים סוגים נפוצים פחות של הכפפה בעלי אצבע אחת, לשימוש מתאמנים מתחילים, וחמש אצבעות.
דרגות

בקיודו משתמשים בדרגות קיוּ, דרגות מתחילים, ודַאן, דרגות מתקדמים, בדומה לאמנויות לחימה יפניות אחרות. הארגון הכלל-יפני לקיודו בוחן לדרגות קיו 3 עד קיו 1 ולדרגות דאן 1 עד דאן 9. בניגוד לשאר אמנויות לחימה, בקיודו לא משתמשים בחגורות צבעוניות לציון דרגה.
בנוסף לדרגות קיו ודאן, בקיודו קיימות דרגות הוראה:
רֵנשִי – לקבלת דרגה זו, חייב המתאמן להיות בדרגת דאן 5 ומעלה ולהיות בעל אופי חזק ויכולות הוראה. זוהי הדרגה המרבית אליה ניתן להיבחן מחוץ ליפן.
קיוֹשִי – דרגה מתקדמת יותר, המחייבת דאן 6, יכולות הוראה ומנהיגות, וכמות שנים מסוימת בדרגת רנשי.
הָאנשִי – הדרגה העליונה, המחייבת דאן 8, התנהגות ברמה הגבוהה ביותר ושליטה מלאה ומושלמת באמנות הקיודו, ותרומה משמעותית לאמנות.
לקריאה נוספת

אויגן הריגל, זן באמנות הקשת, דביר, 1990
רבי חנינא בן רבי יוסי הגלילי

| --- | --- |
 מקום פעילות:  אושא, ארץ ישראל
 תקופת הפעילות:  דור רביעי לתנאים
 בני דורו:  רבן שמעון בן גמליאל, רבי מאיר, רבי נתן, רבי שמעון, רבי יהודה.
 אב:  רבי יוסי הגלילי
 
רבי חנינא בן רבי יוסי הגלילי היה תנא שחי במאה ה-2. בן הדור הרביעי לתנאים, הדור שאחרי מרד בר כוכבא. היה מחכמי אושא, בנו של רבי יוסי הגלילי.
מוזכר בשני מקומות בלבד[דרוש מקור] בגמרא. פעם אחת במחלוקת לגבי קידוש החודש, ופעם אחרת במחלוקת לגבי גדייו ותרנגוליו שמצאן שחוטים.
נקבר, לפי המסורת, ביישוב דלתון בגליל, בסמוך לקבר אביו רבי יוסי הגלילי, ואחיו רבי אליעזר בן רבי יוסי הגלילי ושמואל בן רבי יוסי הגלילי.
קיוג'ה

| --- | --- |
סמל קיוג'הסמל קיוג'ה

מראה קיוג'ה מהאוויר
 מדינה:  איטליה איטליה
 מחוז:  ונטו ונטו
 נפה:  ונציה
 ראש העיר:  ג'וזפה קאסון   Giuseppe Casson
 בירת העיר:  קיוג'ה 
 שפה רשמית:  איטלקית
 שטח:  185 קמ"ר
 גובה:  2 מטרים
 אוכלוסייה:  ‏
  ‑ בעיר:  47,559 (1 בינואר 2023)
  ‑ צפיפות:  270 נפש לקמ"ר (2011)
 קואורדינטות:  45°14′N 12°17′E﻿ / ﻿45.233°N 12.283°E﻿ / 45.233; 12.283
 אזור זמן:  UTC +1
 http://www.chioggia.org/welcome_page.php
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןקיוג'ה(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןקיוג'ה(למפת ונטו רגילה) ונציה ורונה פדובה ויצ'נצה טרוויזו רוביגו אוסטריה פריולי-ונציה ג'וליה  אמיליה-רומאניה לומברדיה טרנטינו אלטו אדיג'ה  הים האדריאטי קיוג'ה(למפת ונטו מוגדלת) ונציה ורונה פדובה ויצ'נצה טרוויזו רוביגו אוסטריה פריולי-ונציה ג'וליה  אמיליה-רומאניה לומברדיה טרנטינו אלטו אדיג'ה  הים האדריאטי קיוג'ה  he tabBackground:;tabBorder:#aaa;defaultTab:0;
 
קיוג'ה (באיטלקית: Chioggia; בוונטית: Cióxa; בלטינית: Clodia) היא עיר חוף בנפת ונציה שבמחוז ונטו שבאיטליה.
קיוג'ה ממוקמת על אי קטן בכניסה הדרומית ללגונת ונציה במרחק של כ-25 ק"מ מדרום לוונציה. סוללת עפר מגשרת את העיר ליבשה ולאחד מרובעיה סוטומרינה (Sottomarina).
היסטוריה

קיוג'ה וסוטומרינה לא היו ערים הבולטות בעתיקותן, למרות שהן הוזכרו לראשונה בכתביו של פליניוס הזקן בשם פוסה קלודיה (fossa Clodia). אגדה מקומית מייחסת את השם הזה למייסד קלודיוס (Clodius), אך התיארוך של אגדה זו לא ידוע.
שמה של העיר השתנה לאורך ההיסטוריה: Clodia, Cluza, Clugia, Chiozza ו-Chioggia. המסמכים העתיקים ביותר המזכירים את קיוג'ה בשמה הנוכחי מיוחסים למאה ה-6 לספירה, כאשר היא הייתה חלק מהאימפריה הביזנטית. קיוג'ה הוחרבה על ידי פפין, מלך איטליה (בנו של קרל הגדול) במאה ה-9, אך נבנתה מחדש על בסיס תעשייה חדשה שהייתה מושתתת על בריכות אידוי למלח. בימי הביניים, קיוג'ה רבתי הייתה ידועה כקלוג'ה מאג'ור (Clugia major) ואילו קלוג'ה מינור (Clugia minor) הייתה למעשה שרטון במרחק 600 מחוף הים האדריאטי. כעיר חופשית וכמקום מושבו של בישוף החל מ-1110, מילאה העיר תפקיד חשוב במה שנקרא "מלחמת קיוג'ה שנטשה בין הרפובליקה של ג'נובה לבין הרפובליקה של ונציה ובמהלכה נכבשה העיר על ידי ג'נובה ב-1378 ולבסוף על ידי ונציה ביוני 1380. למרות שהעיר נותרה עצמאית בעיקרה, היא הייתה מכאן והלאה כפופה לוונציה. ב-14 במרץ 1381 כרתה קיוג'ה ברית עם זאדר ועם טרוגיר כנגד ונציה ולבסוף היא נעשה מוגנת יותר על ידי ונציה ב-1412 מאחר שבאותה שנה נעשתה שיבניק למקום מושב רשויות המכס ושל צרכני המלח וקיוג'ה קיבלה את המונופול על סחר המלח בכל רחבי הים האדריאטי.
אתרים חשובים

קיוג'ה היא למעשה העתק מוקטן של ונציה, כשאת העיר חוצות כמה תעלות, שהראשית מבניהן היא תעלת ונה (Canale Vena). הרחובות הצרים המאפיינים אותה ידועים בשם קאלי (calli). בקיוג'ה קיימות כמה כנסיות מימי הביניים, רובן שופצו בתקופת השגשוג של המאות ה-16 וה-17.
כנסיית סנטה מריה הוקמה במאה ה-11 והפכה להיות קתדרלה בשנת 1110 ונבנתה מחדש ב-1623 על ידי האדריכל בלסאדר לונגנה (Baldassarre Longhena).
לכנסיית אנדרו הקדוש מהמאה ה-18 יש מגדל פעמונים שנבנה במאות ה-11 וה-12, מגדל הפעמונים העתיק בעולם.
ערים תאומות

יוון לאמיה, יוון
צרפת סן טרופה, צרפת
הערות שוליים

| --- | --- |
בקרת זהויות :  NLI: 987007557511805171  GND: 4085256-8  LCCN: n84013645  MusicBrainz: 9a67d609-05c5-4281-8e35-1c5d6933d110  NKC: ge751222  VIAF: 63144647640346474994   WorldCat (עם VIAF): 63144647640346474994
קירבי האוול-בפטיסט

| --- | --- |
אין תמונה חופשית
 לידה:  7 בפברואר 1987 (בת 37) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2008 
 מקום לימודים:  Parliament Hill School 
 פרופיל ב-IMDb
 
קירבי האוול-בפטיסט (באנגלית: Kirby Howell-Baptiste; נולדה ב-7 בפברואר ב-1987) היא שחקנית אנגלייה. היא מוכרת מתפקידיה בין היתר בסדרה הקומית "המקום הטוב" (2018–2020), במותחן הריגול "להרוג את איב" (2018–2022), בקומדיה השחורה "בארי" (2018–2023), בדרמת המסתורין "ורוניקה מארס" (2019), בקומדיה הלהט"בית "למה נשים רוצחות" (2019), ובשל הופעתה לצד קולין פארל בסדרת המסתורין של אפל TV פלוס, "שוגר" החל מ-2024.
גילמה גם את הדמות של "מוות" בסדרות "סנדמן" (2022) ו"בלשי הרפאים" (2024).
ביוגרפיה

האוול-בפטיסט' נולדה בפברואר 1987 בלונדון, הממלכה המאוחדת להורים ממוצא אנגלי וג'מייקני והחלה לשחק ב"תיאטרון אנה שייר" (Anna Scher Theatre). היא עברה ללוס אנג'לס כדי ללמוד במכון לי סטרסברג לתיאטרון ולקולנוע והשתתפה בחטיבת מערכונים שיצרה השחקנית איימי פולר.
היא החלה להופיע ב-2008 בסדרת הדרמה הרפואית "הולבי סיטי" בתור חולה וב-2011 שיחקה לראשונה בסרט הקצר "Prepping Keisha", בתור קאישה ג'יימס.
לאורך השנים הופיעה במספר הופעות אורח קצרות או בסרטים קצרים או סרטי אינטרנט אך גם בכמה תפקידים זכורים כמו ג'ין ב-"Downward Dog", אלנה פלטון בסדרה להרוג את איב, סשה בקסטר בסדרה בארי, סימון גארנט במקום הטוב, גרייס מונרו ברכבת האינסוף, ניקול מאלוי בסדרה המצליחה ורוניקה מארס וטיילור הארדינג בלמה נשים רוצחות.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | Lucky Day | קארלי | סרט קצר גם במאית, תסריטאית ומפיקה |
| 2014 | Minor Alterations | רובי | סרט קצר גם תסריטאית ומפיקה |
| 2015 | Textbook Adulthood | ליידי |  |
| 2017 | נשמה של כלב | מאיה |  |
| 2018 | It's a Party | האנה |  |
| 2018 | Find Me | ג'ורדן |  |
| 2021 | באושר (אנ') | מודי |  |
| 2021 | קרואלה | אניטה דארלינג |  |
| 2021 | מלכות הקופונים | ג'ואנה "ג'וג'ו" ג'ונסון |  |
| 2021 | לילה אחרון (אנ') | אלכס |  |
| 2022 | Catwoman: Hunted | צ'יטה | דיבוב |
| 2022 | הטלפון של מר הריגן (אנ') | מיס הארט |  |
| 2023 | הפילה של הקוסם | הרוזנת | דיבוב |
| 2024 | We Strangers | ריי מרטין |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | הולבי סיטי | חולה | פרק: "You're So Vain" |
| 2014 | CollegeHumor Originals | בריטני | סדרת רשת; פרק: "How America Is Like a Bad Boyfriend" |
| 2014 | Six Guys One Car | קריסטי / קרי | 2 פרקים |
| 2014–2015 | Comedy Bang! Bang! | עוזרת הפקה | 2 פרקים |
| 2015 | בית השקרים (אנ') | ארין | פרק: "We Can Always Just Overwhelm the Vagus Nerve with Another Sensation" |
| 2015 | The Brat Cave | אוניל / קירבי | 2 פרקים |
| 2016 | The Dating Game | אייבי | סדרת רשת; פרק: "AJ vs. The Truffle Butter Sex Act" |
| 2016 | TripTank | סטייליסטית / אישה | דיבוב; 2 פרקים |
| 2016 | Bajillion Dollar Propertie$ | רזקה | פרק: "Spiritual Gurus" |
| 2016 | Lady Time | קטי | סדרת רשת;3 פרקים |
| 2016–2017 | בנות הפאוור פאף | צ'לסי | דיבוב; 2 פרקים |
| 2016–2018 | אהבה (אנ') | בת' | 8 פרקים |
| 2017 | Downward Dog | ג'ין | תפקיד ראשי; 8 פרקים |
| 2017 | Do You Want to See a Dead Body? | דיילת | פרק: "A Body and a Plane" |
| 2017 | Dirtbags | שכנה | סדרת רשת; פרק: "Husband" |
| 2018 | לבד ביחד (אנ') | קסידי | פרק: "Sleepover" |
| 2018 | Pappy | קיקי | סדרת רשת; פרק: "Dad Dick" |
| 2018 | Into the Dark | קיילה | פרק: "New Year, New You" |
| 2018 | הגרינים בעיר הגדולה | השופטת אפינסבוטום | דיבוב; פרק: "Swimming Fool/Tilly's Goat" |
| 2018–2020 | המקום הטוב | סימון גארנט | 12 פרקים |
| 2018–2022 | להרוג את איב | אלנה פלטון | 8 פרקים |
| 2018–2023 | בארי | סשה בקסטר | 16 פרקים |
| 2019 | ורוניקה מארס | ניקול מאלוי | 7 פרקים |
| 2019 | למה נשים רוצחות | טיילור הארדינג | תפקיד ראשי (עונה 1); 10 פרקים |
| 2020 | גליץ' טק (אנ') | אודרי | דיבוב; פרק: "I'm Mitch Williams" |
| 2020 | רכבת האינסוף | גרייס מונרו | דיבוב; 13 פרקים |
| 2020 | 6 גיבורים: הסדרה | קוברה | דיבוב; פרק: "Cobra and Mongoose" |
| 2021 | ואפל ומוצ'י (אנ') | פיקלר | פרק: "Pickles" |
| 2021 | נער הזאב ומפעל "הכל אפשרי (אנ') | פלורה | דיבוב; 2 פרקים |
| 2021–2022 | עולם היורה: מחנה הקרטיקון | ד"ר מיי טרנר | דיבוב; 16 פרקים |
| 2021–2022 | Hacks | דייזי | 2 פרקים |
| 2021–2022 | Tig n' Seek | אוקטביה ספריץ | דיבוב; 6 פרקים |
| 2022 | סנדמן | מוות | פרק: "The Sound of Her Wings" |
| 2023 | סקוט פילגרים הולך על זה | הסוכנת של לוקאס | דיבוב; 3 פרקים |
| 2023 | עבריינים (אנ') | אופיסר | תפקיד ראשי; 8 פרקים |
| 2023 | Digman! | ניגלה | דיבוב; פרק: "Shakespeare's Lost Sonnet" |
| 2024 | שוגר | רובי | תפקיד ראשי; 8 פרקים |
| 2024 | בלשי הרפאים | מוות | פרק: "The Case of Crystal Palace" |
קרל בן אילסון

| --- | --- |

קרל בן אילסון, 1929
 לידה:  20 בינואר 1897 דקוטה הצפונית, ארצות הברית 
 פטירה:  9 בנובמבר 1929 (בגיל 32) אלסקה, ארצות הברית 
 מדינה:  ארצות הברית 
 השכלה:  אוניברסיטת דקוטה הצפונית 
 פרסים והוקרה:  היכל התהילה הלאומי של התעופה (1985) 
 
קרל בנג'מין "בן" אילסון (באנגלית: Carl Benjamin "Ben" Eielson; ‏20 ביולי 1897 - 9 בנובמבר 1929) היה טייס ומגלה ארצות אמריקאי.